संतो की संगत से खत्म होता है अहंकार
मनुष्यको संतो के विचारों को अपने जीवन में धारण करना चाहिए। इससे मनुष्य के अहंकार का विनाश होता है। सत्संग में आने से मनुष्य के जीवन को दिशा मिलती है। मनुष्य को सत्संग में ज्ञान की प्राप्ति के लिए स्वयं को सतगुरू की भक्ति में समर्पित कर देना चाहिए। यह कहना है निरंकारी महात्मा जयभगवान का। वे रविवार को महम रोड स्थित निरंकारी सत्संग भवन में आयोजित साप्ताहिक सत्संग समारोह में संगत को संबोधित कर रहे थे।
उन्होंने कहा कि मनुष्य को ज्ञान की प्राप्ति सतगुरू की शरण में आने से ही होती है। गुरू से ज्ञान लेकर उसे अपने जीवन में धारण करना चाहिए। इससे मनुष्य का जीवन ज्ञान रूपी प्रकाश से भर जाता है। हमें अपने मन में किसी भी प्राणी मात्र के लिए निंदा का भाव नहीं रखना चाहिए। ऐसा करने से मनुष्य स्वयं निंदा का पात्र बनता है और पतन की ओर अग्रसर होने लगता है। उन्होंने कहा कि ज्ञान की प्राप्ति होने पर ही मनुष्य का जन्म सार्थक समझा जाता है। उदहारण देते हुए उन्होंने कहा कि एक बार एक लड़की की शादी होती है। शादी के समय उसकी आयु पूछी जाती है, तो लड़की अपनी आयु पांच वर्ष बताती है। इस पर सभी लोग हैरान हो जाते हैं। सही अर्थों में लड़की को ज्ञान की प्राप्ति पांच वर्ष पूर्व हुई थी, जिसे वह अपना नया जन्म मानती थी। इसलिए हमें नियमित रूप से सत्संग में आना चाहिए। सत्संग ज्ञान की प्राप्ति का माध्यम है। रविवार को सत्संग में कुलदीप और संयोजन मुंशीराम अरोड़ा ने किया। सत्संग में सुमेश्वर, तरसेम, चंद्रभान, अमरजीत, संदीप, रणदीप आदि ने अपनी सेवाएं दी।
निरंकारी महात्मा जयभगवान जी
गोहाना . महमरोड स्थित निरंकारी सत्संग भवन में प्रवचन सुनते हुए संगत।
hin_Deva hin_Deva hin_Deva awa_Deva hin_Deva